armvectores/hy_wikipedia_2023 huggingface dataset:
Ջերմաստիճանի ինվերսիա

Ջերմաստիճանի ինվերսիա, մթնոլորտում, հատկապես տրոպոսֆերայում, ըստ բարձրության օդի ջերմաստիճանի օրինաչափորեն անկման փոխարեն՝ աճի երևույթ։
Ջերմաստիճանի ինվերսիան դիտվում է մթնոլորտի երկրամերձ շերտերում (սկսած երկրի մակերևույթից) և ազատ մթնոլորտում, տարբեր բարձրության շերտերում։ Երկրամերձ շերտերում ջերմաստիճանի ինվերսիան հաճախ առաջանում է անդորր գիշերներին (ձմռանը՝ երբեմն նաև ցերեկը), որը պայմանավորված է երկրի մակերևույթից ճառագայթման հետևանքով հողի և օդի երկրամերձ շերտի ջերմաստիճանի խիստ անկմամբ։


== Ջերմաստիճանի ինվերսիայի հզորություն ==
Երկրամերձ ջերմաստիճանի ինվերսիաի հզորությունը (ինվերսիոն շերտի հաստությունը) հասնում է տասնյակ, հազվադեպ՝ հարյուրավոր մետրերի։ Ջերմաստիճանի տարբերությունները ինվերսիոն շերտի ստորին և վերին սահմաններում հասնում են ավելի քան 15-20 °C-ի։ Ագատ մթնոլորտում դիտվող ջերմաստիճանի ինվերսիաներն ունեն անտիցիկլոնային (սեղմման) և ճակատային ծագում։
Անտիցիկլոններում վարընթաց հոսանքների շնորհիվ օդային զանգվածները սեղմվում և տաքանում են։ Մթնոլորտային ճակատների ստորին մասում գտնվող սառը օդի վրա տաք օդի վրահոսքը նույնպես առաջ է բերում ջերմաստիճանի աճ։ Մթնոլորտի ավելի բարձր շերտերում (ստրատոսֆերայում, մեզոսֆերայում, ջերմոլորտում) նկատվող ջերմաստիճանի ինվերսիանները արդյունք են գազերի՝ արեգակնային կարճալիք ճառագայթների ուժեղ կլանման։


== Գրականություն ==
Хргиан, Александр Христофорович Физика атмосферы М., 1969
Malberg H. (2002)։ Meteorologie und Klimatologie. Eine Einführung 4. Aufl. Springer-Verlag Berlin Heidelberg New York. ISBN 3-540-42919-0
Վիլաժուիգա

Վիլաժուիգա (իսպ.՝ Vilajuïga, բասկ․՝ Vilajuiga), մունիցիպալիտետ Իսպանիայում։ Մտնում է Ժիրոնա պրովինցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Ալտ Էմպորդա շրջանում։ Նրա տարածքը զբաղեցնում է 13,15 կմ², իսկ բնակչությունը կազմում է 1155 մարդ 2010 թվականի մարդահամարի տվյալների համաձայն։


== Տեսարժան վայրեր ==

		
		
		
		


== Բնակչություն ==


== Ծանոթագրություններ ==


== Աղբյուրներ ==
Ayuntamiento de Vilajuïga
Instituto de Estadística de Cataluña
Ադանայի գիտության և տեխնոլոգիայի համալսարան

Ադանայի գիտության և տեխնոլոգիայի համալսարան (թուրքերեն՝ Adana Bilim ve Teknloji Üniversitesi), պետական բուհ Թուրքիայի Ադանա քաղաքում։ Չնայած համալսարանը հիմնադրվել է 2011 թվականին, այն տարածաշրջանի առաջատար տեխնիկական բուհերից մեկն է՝ իր տեխնոլոգիական հագեցվածությամբ և ուսման որակով։ Համալսարանը հիմնականում կենտրոնացած է ինժեներիայի և բնական գիտությունների ոլորտում գիտական ուսումնասիրությունների վրա։


== Ակադեմիական հատված ==


=== Ֆակուլտետներ ===
Ինժեներիայի և բնական գիտությունների ֆակուլտետ
Կառավարման ֆակուլտետ
Տուրիզմի ֆակուլտետ
Օդագնացության և տիեզերագնացության ֆակուլտետ
Ծովային ֆակուլտետ
Գեղարվեստի, դիզայնի և ճարտարապետության ֆակուլտետ
Հումանիտար և հասարակական գիտությունների ֆակուլտետ
Իրավագիտության ֆակուլտետ
Քաղաքագիտության ֆակուլտետ


=== Դպրոցներ ===
Օտար լեզուների դպրոց


=== Ինստիտուտներ ===
Գիտության և տեխնոլոգիայի ինստիտուտ
Սոցիալական գիտությունների ինստիտուտ


=== Գիտահետազոտական կենտրոններ ===
Շարունակական կրթության և հետազոտության կենտրոն
Թուրքական կրթության և հետազոտության կենտրոն


== Ծանոթագրություններ ==
Վիիպսու (այլ կիրառումներ)

Վիիպսու անունը կամ տերմինը կարող է վերաբերել հետևյալ հոդվածներին․

Վիիպսու - գյուղ Էստոնիայի Միկիտամյաե շրջանի կազմում։
Վիիպսու - գյուղական ավան Էստոնիայի Ռեպինա շրջանի կազմում։
Ավի (Ֆրանսիա)

Ավի (ֆր.՝ Avy), համայնք Ֆրանսիաի Պուատու Շարանտա մարզի Ծովափնյա Շարանտի գավառում։ Մտնում է Պոնս կանտոնի կազմի մեջ։ Կոմունայի շրջանը՝ Սենտ։
Համայնքի INSEE կոդ՝ 17027։


== Բնակչություն ==
Համայնքի բնակչությունը 2010 թվականին կազմում էր 472 մարդ։


== Տնտեսություն ==
2010 թվականի տվյալներով՝ աշխատունակ տարիքի 329 մարդկանցից (15-64 տարեկան) 236-ը տնտեսապես ակտիվ էին, 93-ը՝ ոչ ակտիվ (ակտիվության ցուցանիշը՝ 71,7 %, 1999 թվականին եղել է 70,8 %)։ 236 աշխատունակ բնակիչներից 217-ը աշխատում էին (115 տղամարդ և 102 կին), անաշխատանք էին 19-ը (6 տղամարդ և 13 կին)։
93 անգործունակ մարդկանցից 27-ը աշակերտներ կամ ուսանողներ էին, 47-ը՝ թոշակառու, 19-ը՝ անաշխատունակ էին այլ պատճառներով։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Ավի (ֆր.)
Պողոս Պետրոսյան

Տեր Պողոս քահանա Պետրոսյանը ծնվել է 1907 թ. Նոր Ջուղայում։ Նախնական կրթութիւնն ստացել է ծննդավայրում, ապա տեղափոխւելով Հնդկաստանի Բոմբեյ քաղաքը, բարձրագոյն կրթութիւնը շարունակել է շոտլանդական դպրոցում։ 
1933 թ. վերադառնում է Իրան և աշխատանքի անցնում Աբադանի նաւթային ընկերությունում, ապա զբաղվում վաճառականությամբ։ 
1951 թ. ուսումը շարունակել է Բէյրութի դպրեվանքում, 1953 թ. ձեռնադրւել քահանայ և դասաւանդել Նոր Ջուղայի գիշերօթիկ դպրոցում։ Այնուհետև կրթութիւնը շարունակել է Կիլիկիոյ հոգևոր դպրեվանքում։ 
Իր կատարած ծառայութիւնների համար պարգևատրել է Ս. Խաչի նշանով և եկեղեցու յատուկ վեղարով։ Ստացել է աւագ քահանայի կոչում' կաթողիկոսներ Զարեհ, Վազգեն և Խորեն վեհափառների կողմից։ 
1964 թ. տեղափոխւել է Նոր Ջուղա և շուրջ 16 տարի աշխատել Նոր Ջուղայի կրօնական խորհրդում։ Նա աշխատակցել է «Ալիք», «Այգ» և «Անթիլիաս» թերթերին։ Հեղինակ է մի շարք գրքերի' «Կոմիտաս» (1970 թ., Նոր Ջուղա), «Նոր Ջուղայի նախկին բնակիչների կեանքը» (1974 թ., Նոր Ջուղա), «Նոր Ջուղայի պատմութիւնը» երկու հատորանոց գրքի թարգմանութիւնը գրաբարից աշխարհաբար (1980-1981 թթ.)։


== Աղբյուրներ ==

Ժանետ Տ Լազարյան (2012)։  Լիա Իվանեան, ed.։ Իրանահայոց Հանրագիտարան։ Երեկան: ՎՄՎ ՊՐԻՆՏ։ ISBN 978-9939-60-154-0
Բեզա

Բեզա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սլավոնական նոր հեթանոսություն

Սլավոնական նոր հեթանոսություն կամ ռոդնովերիե, կրոնական նոր հոսք, որի նպատակն է վերականգնել մինչքրիստոնեական սլավոնական ավանդույթները և հավատքը։ Ռոդնովերները սրբազան են համարում «հին սլավոնների գիտելիքները», պահպանում են մինչքրիստոնեական ժամանակների վերակենդանացված ավանդույթները և սովորույթները, ոմանք «մաքրման» արարողություն են անցնում, որի արդյունքում նոր սլավոնական անուն են ստանում։ Դա տարբերում է ռոդնովերներին սկզբնական սլավոնական արժեքները վերականգնողներից (Պյոտր Զոլին, Անդրեյ Տյունյաև), և էքստրեմիստներից, որորնք իրենց գրքերում քրիստոնեությունը օտար վտանգ են համարում (Վլադիմիր Իստարխով)։ 
Սլավոնական նոր հեթանոսությունը հստակ կառուցվածք չունի և բաժանվում է տարբեր կազմակերպությունների և խմբավորումների, որոնց հայացքները զգալիորեն տարբերվում են։ Այդպես, որոշ ռոդնովերները հեռու են քաղաքականությունից, քրիստոնեության հանդեպ չեզոք են, իսկ մյուսները զբաղեցնում են հակասեմական ուլտրաաջ դիրքեր, հայտարարում են սլավոնների ընտրված լինելը, մասնակցում են ռուսական շքրեթներին։
Աստերոիդների ցանկ (288901-289000)

Աստերոիդների ցանկ (288801-288900)  • Աստերոիդների ցանկ  • Աստերոիդների ցանկ (289001-289100)
 Աստերոիդների ցանկ (288801-288900)  • Աստերոիդների ցանկ  • Աստերոիդների ցանկ (289001-289100)
Սալար Ջանգի թանգարան

Սալար Ջանգի թանգարան (տելուգու՝ సాలార్ జుంగ్ మ్యూజియం), գեղարվեստական թանգարան, որը գտնվում է Մուսի գետի հարավային ափին՝ Հնդկաստանում՝ Հայդարաբադ քաղաքում՝ Տելանգանայում։ Հնդկաստանի ազգային երեք թանգարաններից մեկն է։ Այսեղ պահպանվում են քանդակագործության, նկարների, փայտե փորագրումների, ձեռագրերի, կերամիկայի, մետաղե արտադրանքի, գորգերի, ժամացույցների հավաքածուներ, կահույք՝ Ճապոնիայից, Չինաստանից, Բիրմայից, Նեպալից, Հնդկաստանից, Իրանից, Եգիպտոսից, Եվրոպայից և Հյուսիսային Ամերիկայից։ Հավաքածուն ստացվել է Սալար Ջանգ ընտանիքի սեփականությունից։


== Պատմություն ==
Թանգարանի հավաքածուի մեծ մասը ձեռք է բերվել Միր Յուսուֆ Ալի խանի կողմից, որը հայտնի էր Սալար Ջագ III անվամբ։ 1914 թվականաին Հայդարաբադի նիզամ Օսման Ալի խանի օրոք փոխվարչապետի պաշտոնից ազատվելուց հետո նա իր կյանքը նվիրել է արվեստի և գրականության գանձերի հավաքմանը՝ 35 տարեկան հասակից մինչև մահ։ Նրա մահից հետո նրա անունը որպես համաշխարհային ճանաչում ունեցող արվեստի գիտակի անմահացնելու համար Dewan Deodi պալատում գտնվող նրա հավաքածուի ավելի քան 43 000 առարկա և 50 000 գիրք ու ձեռագիր փոխանցվել է թանգարանին։
Սալար Ջանգի թանգարանն հասարակության համար բացվել է 1951 թվականի դեկտեմբերի 16-ին՝ այդ ժամանակվա վարչապետ Ջավահառլալ Ներուի կողմից։ 1958 թվականին Սալար Ջանգ III-ի ժառանգները համաձայնում են հավաքածուն նվիրաբերել Հնդկաստանի կառավարությանը։ 1961 թվականին պառլամենտի ակտով Սալար Ջանգի թանգարանը և նրա գրադարանը հայտարարվում են պետական նշանակության հիմնարկություններ։ Դրանց կառավարումը վստահվում է Հոգաբարձուների ինքնավար խորհրդին Անդհրա-Պրադեշ նահանգի նահանգապետի ղեկավարությամբ։ Նրա կազմում ներառում էր 10 անդամ, որոնք ներկայացնում էին Հնդկաստանի կառավարությունը, Անդհրա-Պրադեշ նահանգը, Օսմանյան համալսարանը և Սալար Ջանգ ընտանիքի մեկ ներկայացուցիչ։
1968 թվականին թանգարանը տեղափոխվել է Աֆսալ Գունջ շրջան, որտեղ և գտնվում է հիմա։ 2006 թվականին թանգարանի արձանագրությունների դահլիճում հրդեհ է բռնկվել, բարեբախտաբար ոչ մի ցուցանմուշ չի վնասվել։ 2015 թվականին թանգարանում բացվել է ցուցահանդես, որում ներկայացվել է 1962, 1979 և 1981 թվականներին թանգարանին նվիրաբերված վերջին 2300 տարիների տարբեր դինաստիաների 600 մետաղադրամ։ Նույն թվականին թանգարանի տանիքին տեղադրվել է արևային էլեկտրակայան՝ հոսանքի ծախսերը կրճատելու համար։ Թանգարանի պլանների մեջ է մտնում նաև այցելուների գոտում Wi-Fi ապահովվումը։


== Ծանոթագրություններ ==


== Արտաքին հղումներ ==
www.salarjungmuseum.in Музея Салар Джунг. պաշտոնական կայք
Կիրբալի

Կիրբալի (վրաց.՝ კირბალი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Գորիից հեռու է 30 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 517 մարդ։


== Ծանոթագրություններ ==
Ժակելինա Սարխոշյան

Ժակլին Սարխոշյան (Ժակելինա Սարխոշյան, հունվարի 26, 1975(1975-01-26), Երևան, Հայկական ԽՍՀ, ԽՍՀՄ), բալետի հայ պարուհի։ 1997 թվականից Երևանի Ա. Սպենդիարյանի անվան օպերայի և բալետի ազգային ակադեմիական թատրոնի առաջատար մենապարուհի։ Հայաստանի Հանրապետության վաստակավոր արտիստ (2013)։


== Կենսագրություն ==
Ժակելինա Սարխոշյանը ծնվել է 1975 թվականին Երևանում։ 1993 թվականին ավարտել է Երևանի պարարվեստի ուսումնարանը։ 1991 թվականից աշխատում է [[Ալեքսանդր Ծնվել է 1975 թվականի հունվարի 26-ին, Երևանում։ 1993 թվականին ավարտել է Երևանի պարարվեստի պետական ուսումնարանը։ 1991 թվականից աշխատել է Երևանի Ա.Սպենդիարյանի անվան օպերայի և բալետի ազգային ակադեմիական թատրոնում՝ որպես բալետի պարուհի, 1997 թվականից՝ առաջատար մենապարուհի։
2010-2012 թվականներին եղել է «Պարիր թե կարող ես» հեռուստանախագծի ժյուրիի անդամ։
2012 թվականին բեմադրել է «Երազ» բալետը՝ հանդես գալով իբրև բալետմայստեր և լիբրետոյի հեղինակ։
2013-2016 թվականներին եղել է Բելառուսի Կլիմովիչի քաղաքում անցկացվող «Ոսկե մեղու» միջազգային մանկական ստեղծագործական փառատոնի ժյուրիի անդամ։
2014 թվականից դասավանդում է Համազգային մշակութային միության Լիբանանի մասնաճյուղի «Գայանե» պարարվեստի դպրոցում, որտեղ 2014 թվականին հիմնադրել է բալետի դասարան։ Բեյրութում գործունեության ընթացքում բեմադրել է բազմաթիվ մանկական ներկայացումներ, այդ թվում՝ Չայկովսկու «Շչելկունչիկը», Պրոկոֆևի «Մոխրոտը», «Հազար ու մի գիշերներից» «Ալի Բաբան ու ավազակները», «Կախարդական լամպը» և «Սիդբադի ճամփորդությունը», Հովհաննես Թումանյանի ծննդյան հոբելյանի առիթով «Մի կաթիլ մեղրը», ինչպես նաև հանրահայտ «Մաուգլի» ու «Չիպոլինո» ներկայացումները։
2016 թվականից Լիբանանում ղեկավարում է «Քնար» պարային համույթը։
2016 թվականին հրաժեշտ է տվել մեծ բեմին։
2015 թվականին ամուսնացել է «Բարեկամություն» անսամբլի մենապարող, փորձավար Կարեն Մակինյանի հետ։ Առաջին ամուսնությունից ունի մեկ աղջիկ։


== Բալետային ներկայացումներ ==
Նինա՝ Արամ Խաչատրյանի «Դիմակահանդես»
Ֆրիգիա՝ «Սպարտակ»
Գայանե, Նունե՝ «Գայանե»
Ժիզել՝ Ադոլֆ Ադանի «Ժիզել»
Կարմեն՝ Ժորժ Բիզեի, Ռ.Ռոդիոն Շչեդրինի «Կարմեն»
Դեզդեմոնա՝ Հենրի Պյորսելի «Մավրի Պավանա»
Ա. Պիացցոլլայի «Տանգո»
Փողոցային պարուհի, Ընկերուհի, Հրեշտակ՝ Լյուդվիգ Մինկուսի «Դոն Կիխոտ»,
«Պախիտա»՝ Ֆրեդերիկ Շոպենի «Շոպենիանա»
Մաշա՝ Պյոտր Չայկովսկու «Շելկունչիկ»
Ջուլիետ՝ Սերգեյ Պրոկոֆևի «Ռոմեո և Ջուլիետ»
Պրոկոֆևի «Բախի կրքերը»2012 թվականին ներկայացրել է «Երազ» բալետը՝ հանդես գալով իբրև բալետմայստեր և լիբրետոյի հեղինակ։


== Հյուրախաղեր ==
Հյուրախաղերով հանդես է եկել ԱՄՆ-ում, Միացյալ Արաբական Էմիրություններում, Իսպանիայում, Թուրքիայում, Սիրիայում, Եգիպտոսում, Բահրեյնում, Մոնակոյում և ԱՊՀ երկրներում։


== Պարգևներ ==
Մովսես Խորենացու մեդալ, 2010
ՀՀ վաստակավոր արտիստ, 2013
Հայաստանի մշակույթի նախարարության «Ոսկե մեդալ», 2016


== Ծանոթագրություններ ==
Կասպա (Կատունի վտակ)

Կասպա (Կատունի վտակ) (ռուս.՝ Каспа (приток Катуни)), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կատուն գետի ձախ ափով՝ 235 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010100312115100006688
Հիդրոլոգիական ուսումնասիրությունների կոդը - 115100668
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սորդա

Սորդա, գյուղ Օսմանյան կայսրությունում, Տրապիզոնի վիլայեթի Գյումուշխանեի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Դեյվիդ Սայմոն

Դեյվիդ Սայմոն (անգլ.՝ David Simon; փետրվարի 9, 1960(1960-02-09)[…], Վաշինգտոն, Կոլումբիայի շրջան, ԱՄՆ), ամերիկացի լրագրող, սցենարիստ և պրոդյուսեր։


== Կենսագրություն ==
Դեյվիդ Սայմոնի լրագրողական գործունեությունը սկսվել է դպրոցական թերթում հրապարակած մի հոդվածից։ 1983 թվականին քոլեջն ավարտելուց հետո նա աշխատանքի է անցել «The Baltimore Sun» թերթում, որտեղ աշխատել է տասներկու տարի։ Սայմոնը թերթում գրել է կրիմինալական թեմայով։
1991 թվականին լույս է տեսել նրա «Homicide: A Year on the Killing Streets» վավերագրական գիրքը, որտեղ պատմվում է ոստիկանության սպանություններ հետաքննող բաժնի ոստիկանների մասին։ Այս գրքի հիման վրա նկարահանվել է «Շաոլինային բաժին» հեռուստասերիալը, որտեղ Սայմոնը սկզբում սցենարիստ է եղել, այնուհետև՝ նաև պրոդյուսեր։ 
1995 թվականին Սայմոնը դադարել է աշխատել թերթում՝ կենտրոնանալով սերիալի վրա։ 2002-2008 թվականներին թողարկվել է Սայմոնի «Գաղտնալսում» սերիալը, որը շատ ԶԼՄ-ներ համարել են «երբևէ նկարահանված լավագույն հեռուստասերիալը»։
Սայմոնը ամուսնացել է  գրող Լորե Լիպմանի հետ, որը Բալթիմորից էր։


== Մատենագիտություն ==
1991 — Homicide: A Year on the Killing Streets
1997 — The Corner: A Year in the Life of an Inner-City Neighborhood (համահեղինակ՝ Էդ Բյորնս)


== Ֆիլմագրություն ==
1993-1999 — «Homicide: Life on the Street» (սցենարիստ, պրոդյուսեր)
1996 — «NYPD Blue» (սցենարիստ)
2000 — «The Corner» (սցենարիստ, պրոդյուսեր)
2002 - 2008 —  «The Wire» (սցենարիստ, պրոդյուսեր)
2008 — «Generation Kill» (սցենարիստ, պրոդյուսեր)
2010 - 2013 —  «Treme» (սցենարիստ, պրոդյուսեր)
2015 —  «Show Me a Hero» (սցենարիստ, պրոդյուսեր, շոումեն)


== Ծանոթագրություններ ==


== Արտաքին հղումներ ==
Դեյվիդ Սայմոնը «Кинопоиске» կայքում
Դեյվիդ Սայմոն (անգլ.) Internet Movie Database կայքում
Առաջին բանակային կորպուս (Հայաստան)

Հայաստանի պաշտպանության նախարարության 1-ին բանակային կորպուս, Հայաստանի զինված ուժերի ցամաքային զորքերի կառուցվածքային ստորաբաժանում, որը հայկական բանակի տարածաշրջանային 1-ին ռազմական կազմավորումն է։ Կորպուսը տեղակայված է Սյունիքի մարզի Գորիս քաղաքում։ Այն իրականացնում է Հայաստանի հարավարևելյան սահմանների պաշտպանությունը։ 


== Ակնարկ ==
Արցախյան առաջին պատերազմից հետո բանակաշինության զարգացումը պարտադրեց կազմավորել խոշոր զորամասեր։ Դա հանգեցրեց 1996 թվականի հունիսի 20-ին գեներալ Յուրի Խաչատուրովի նախաձեռնությամբ կորպուսի ստեղծմանը։ «Տանկային բիաթլոն-2017» միջազգային մրցույթին մասնակցում էր կորպուսի տանկային անձնակազմը։  2020 թվականի սեպտեմբերին կորպուսի ստորաբաժանումը մասնակցել է Ռուսաստանում «Կովկաս -2020» հրամանատարաշտաբային զորավարժություններին։ 


== Կառուցվածք ==
Կորպուսն ունի հետևյալ կառուցվածքը.  

Գլխավոր շտաբ (Գորիս)
«Վարդան Մամիկոնյան» 2-րդ Անկախ մոտոհրաձգային բրիգադ (Գորիս, մասամբ տեղակայված էր Կարախանբեյլիում )  
14-րդ անկախ մոտոհրաձգային գունդ  (նախկին 83-րդ մոտոհրաձգային բրիգադ)
522-րդ մոտոհրաձգային գունդ (Սիսիան)
539-րդ մոտոհրաձգային գունդ (Ագարակ)
155-րդ հրետանային գունդ
25-րդ անկախ տանկային գումարտակ
585-րդ անկախ հետախուզական գումարտակ
Նյութատեխնիկական գումարտակ
1-ին բանակային կորպուսի նվագախումբ (ղեկավար ՝ կապիտան Սամվել Հայրապետյան)Այլ փոքր ստորաբաժանումների թվում է 10-րդ լեռնային հրաձգային դիվիզիայի 5-րդ լեռնային հրաձգային գունդը։ 


== Հրամանատարներ ==
Կորպուսի հրամանատարներն են եղել.

Գեներալ-գնդապետ Յուրի Խաչատուրով (1996-1997)
Գեներալ-լեյտենանտ Մանվել Գրիգորյան (1996-2000)
Գեներալ-մայոր Լևոն Երանոսյան (-8 հոկտեմբերի 2003) 
Գեներալ-մայոր Գարեգին Գաբրիելյան (8 հոկտեմբերի 2003 - 20 հուլիսի 2007)
Գնդապետ Պողոս Պողոսյան (20 հուլիսի 2007 - 2010)  
Գեներալ-մայոր Կամո Աղաջանյան (2010 - 21 մարտի, 2013) 
Գեներալ-մայոր Տիգրան Փարվանյան (21 մարտի 2013 թ. - 16 փետրվարի 2018 թ.)  
Արարատ Մելքումյան (16 փետրվարի 2018 - 18 հունիսի 2018) 
Գեներալ-մայոր Ժիրայր Պողոսյան (18.06.2018 - ներկա)  


== Ծանոթագրություններ ==
Նափա

Նափա (անգլ.՝ Napa), նավահանգստային քաղաք ԱՄՆ-ում՝ Կալիֆոռնիա նահանգի հյուսիսարևմտյան մասում՝ «Հյուսիսային ծոց» կոչվող տարածաշրջանում՝ Խաղաղ օվկիանոսի Սան Պաբլո ծովածոցի և այդ ծոցը թափվող Նափա գետի ափերին։ Նույնանուն շրջանի վարչական կենտրոնն ու խոշորագույն բնակավայրն է. զբաղեցնում է 47.33 քառակուսի կիլոմետր տարածք, 2021 թվականի դեկտեմբերի տվյալներով բնակչության թվաքանակը եղել է 77.480: Համարվում է Հյուսիսային Կալիֆոռնիայի «Գինու երկիր» անվանումով հայտնի երկրամասի կարևորագույն բնակավայրերից մեկը. այստեղ է սկիզբ առնում այսպես կոչված՝ «գինե երթուղին», որն անցնում է Նափայի դաշտավայրի գինեգործարաններով։ Քաղաքն ինքը հռչակվել է որպես ոչ միային գինեգործության, այլև զբոսաշրջության կենտրոն և համբավվել է նաև իր ռեստորաններով, արվեստի ու մշակութային միջոցառումներով։


== Կլիմա ==


== Քույր քաղաքներ ==
Նափան բարեկամական սերտ կապեր է հաստատել հետևյալ քաղաքների հետ.

 Չիլի, Կասաբլանկա
 Ճապոնիա, Իվանումա
 Ավստրալիա, Լոնսեստոն


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
{{{1}}} Նափա. պաշտոնական կայք
Պերվոմայսկի (գյուղ, Չիշմինսկի շրջան)

Անվան այլ կիրառումների համար տե՛ս՝ Պերվոմայսկի (այլ կիրառումներ)Պերվոմայսկի (ռուս.՝ Первомайский, բաշկիրերեն՝ Первомайский), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 403 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆեդորովկա (գյուղ, Բլագովեշչենսկի շրջան)

Անվան այլ կիրառումների համար տե՛ս՝ ՖեդորովկաՖեդորովկա (ռուս.՝ Федоровка, բաշկիրերեն՝ Фёдоровка), գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Բնակչությունը 2009 թվականին գրանցված տվյալներով կազմում էր 288 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Թադևոս եկեղեցի (Գանձակ)

Անվան այլ կիրառումների համար տե՛ս՝ Սուրբ Թադևոս (այլ կիրառումներ)Սուրբ Թադևոս եկեղեցի, հայկական տաճար ներկայիս Ադրբեջանի Հանրապետության Գանձակ քաղաքում, պատմական Մեծ Հայքի Ուտիք նահանգի տարածքում։


== Պատմություն ==
Գանձակի Սուրբ Քրիստոս Ամենափրկիչ եկեղեցին կառուցվել է 18-րդ դարում։ Այժմ եկեղեցին ամբողջությամբ ոչնչացված է, իսկ տեղը կինոթատրոն է կառուցված։


== Ճարտարապետություն ==


== Տես նաև ==
Սուրբ Հովհաննես եկեղեցի (Գանձակ)


== Արտաքին հղումներ ==


== Ծանոթագրություններ ==
Վիլբուրգշտետեն

Վիլբուրգշտետեն (Գերմ․՝ Wilburgstetten) կոմունա Գերմանիայի Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Անսբախ շրջանում։ Բնակչությունը 2077 մարդ ( 2010 թվականի դեկտեմբերի 31-ի տվյալներով)։ Տարածքը զբաղեցնում է 25,30 կմ²։ Պաշտոնական կոդ՝ 09 5 71 224։


== Ծանոթագրություններ ==


== Արտաքին հղումներ ==
Պաշտոնական կայք
Արդու

Արդու (արտաբ, արտափ), թափուցիկ նյութերի (ցորեն, գարի և այլն) կշռի, տարողության և հողի մակերեսի չափի միավոր։ 
Կիրառվել է հին և միջին դարերում, Մերձավոր Արևելքի մի շարք երկրներում։ Ըստ հայ մատենագրական տվյալների, արդուն 72 քսեստ էր, այսինքն՝ 29,376 կգ։ Արդուի տարողությունը Հայաստանում հաշվել են 32,64 լ կամ 36,72 լ (Հակոբ Մանանդյան), 38,17 լ (Ղևոնդ Ալիշան), նորագույն տվյալներով՝ 39,384 լ։ Արդուի տարողությունը այլ երկրներում որոշվել է 36,37 լ - 36,45 լ (Եգիպտոս, Միջագետք, Հրեաստան), 39,33 լ (Եգիպտոս՝ պտղոմեոսյան շրջանում), 54,56 լ (Պարսկաստան) և այլն։ Արդուն այն հողատարածությունն է, որի վրա ցանվել է մեկ արդու (ցորեն, գարի և այլն)։ Որպես հողի մակերեսի չափի միավոր հովտային և որոշ նախալեռնային շրջաններում արդուն տատանվել է 1300—1500 մ² սահմաններում, նախալեռնային և լեռնային շրջաններում՝ դրանից 1,5-2 անգամ ավելի։ 
Որպես կշռի միավոր արդուն ուշ միջնադարյան Հայաստանում կազմել է 37, 20 կգ։
Տալիզման

Տալիզման  (պորտ.՝ Talismã), համայնք Բրազիլիայում՝ Տոկանտինս նահանգի կազմում։ Գտնվում է Արևմտյան Տոկանտինսի մարզում։ Մտնում է Գուրուպիի գավառի կազմի մեջ։ Բնակչությունը կազմում է 2809 մարդ՝ 2006 թվականի տվյալներով։ Գրավում է 2 156,892 կմ2 տարածք։ Բնակչության խտությունը՝ 1,3 մարդ/կմ²։
Քաղաքի տոնը նշվում է մայիսի 26-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 12.513.811,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.854,08 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,719 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Տալիզմանի մասին
Տեթիս

Տեթիս (հին հունարեն՝ Τηθύς), հունական դիցաբանության հնագույն, արխայիկ աստվածություններից, տիտանուհի, Ուրանոսի և Գեայի դուստրը, Օվկիանոսի քույրը և կինը, 3 000 որդի հեղեղների և 3 000 դուստր օվկիանոսների մայրը։ Տեթիսը համարվում է համընդհանուր մայր, գոյություն ունեցող ամեն ինչին կյանք տվող աստվածուհի։
Տեթիսը և Օվկիանոսը ապաստան են տվել Հերային, երբ վերջինս փախել էր Զևսից։ Հերան հետագայում ևս այցելել է Տեթիսին։ Օվկիանոսը և Տեթիսը անձնավորում էին ջրային տարերքը, սովորաբար նրանց համար կառուցում էին համատեղ զոհասեղաններ։ Հետագայում Տեթիսին նույնացնում էին Իսիսի հետ։
Ուշ շրջանի պոեզիայում Տեթիսը առավելապես ծովի անձնավորումն է։ Երկրաբանության մեջ Տեթիս անունը տրված է հին օվկիանոսին, որի մնացորդներն են Միջերկրական, Սև և Կասպից ծովերը։ (Տե՛ս Տեթիս (օվկիանոս))։


== Տոհմածառ ==


== Ծանոթագրություններ ==
Օսկար լավագույն պարուսույցի համար

«Օսկար» լավագույն պարուսույցի համար (անգլ.՝  Academy Awards for Best Dance Direction), 1936-1938 թվականներին «Կինոարվեստի և գիտության ակադեմիա»-ի կողմից շնորհված մրցանակ։ Մրցանակին արժանացել են այն պարուսույցները, որոնք որևէ ֆիլմի համար բեմադրել են մեկ կամ մի քանի պարային համարներ։ Այս անվանակարգը հանվել է մրցանակաբաշխությունից 1939 թվականին։


== Մրցանակակիրներ և թեկնածուներ ==
Մրցանակակիրները առանձնացված են առանձին գույնով։


== Արտաքին հղումներ ==
««Օսկար» կինոմրցանակի պաշտոնական կայք» (անգլերեն)։ Արխիվացված օրիգինալից 2012-02-16-ին 
«Բոլոր մրցանակակիրների և թեկնածուների տվյալներ» (անգլերեն)։ Արխիվացված օրիգինալից 2012-02-16-ին 
«Օսկար» կինոմրցանակը Internet Movie Database կայքում
Ծիրա

Ծիրա (վրաց.` წირა), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 6 կմ հյուսիս-արևմուտք։ Գտնվում է ծովի մակարդակից 1350 մ բարձրության վրա։


== Բնակչությունը ==
Համաձայն 2002 թվականի տվյալների, գյուղն ուներ 426  հայ բնակիչ, որից 206 տղամարդ և 220 կին։ 2014 թվականին գյուղում արդեն ապրում էր 451 մարդ, որից 215 տղամարդ և 236 կին։
Բնակիչներն զբաղվում են հացահատիկային բույսերի մշակությամբ, բանջարաբուծությամբ, այգեգործությամբ և անասնապահությամբ։ Գյուղն ունի նաև դպրոց, գրադարան և բուժկայան։


== Պատմությունը ==
Գյուղի բնակիչների նախնիները գաղթել են Էրզրումի նահանգի Սոգութլու կամ Սեոյիթլի գյուղից` 1830 թվականին։ 1918 թվականի սկզբին, երբ երիտթուրքական նվաճողները ներխուժել են Անդրկովկաս, Ծիրայի հայերը հարկադրված տեղափոխվել են Ախալցխա և տեղի բնակչության հետ վեց ամիս շարունակ հերոսաբար դիմադրել են թշնամուն։ Թուրքերը ավերել են Ծիրա գյուղը։ 
Գյուղի սրբավայրն է Սուրբ Գևորգ կամ Սուրբ Հրեշտակապետաց եկեղեցին, որը կառուցվել է 1860 թվականին։ Սկզբում այն փայտաշեն էր, նորոգվել է 1882 թվականին, իսկ վերջին անգամ՝ 2007 թվականին։ Այն ուղղանկյուն հատակագծով, փայտաշեն տանիքով կառույց է։ 1876 թվականին գյուղի քահանա է հիշատակվում Մկրտիչ Տեր-Սարգսյանը, ով եղել է հարևան Ծուղրութի քահանան և նշանավոր հայագետ Գալուստ Տեր-Մկրտչյանի հայրը։
1983 թվականին դպրոցն ութամյա էր, որը 2005-2006 ուստարում ուներ 20 աշակերտ։


== Ծանոթագրություններ ==
Սան Ջովաննի Սուերջու

Սան Ջովաննի Սուերջու (իտալերեն՝ San Giovanni Suergiu), կոմունա Իտալիայում, Սարդինիայի մարզում՝ Կարբոնիա-Իգլեզիաս գավառում։
Բնակչությունը կազմում է 6116 մարդ, բնակչության խտությունը կազմում է 86,59 մարդ/կմ²։ Զբաղեցնում է 70,63 կմ² մակերես տարածք։
Փոստային ինդեքսն է՝ 9010։ Հեռախոսային կոդը՝ 0781։
Բնակավայրի հովանավորը համարվում է սուրբ Հովհաննես Մկրտիչը։ Տոնը ամեն տարի նշվում է հունիսի 24-ին։


== Ծանոթագրություններ ==
Ուկրաինայի ազգային ծառ

Ուկրաինայի ազգային ծառ (ուկրաիներեն՝ Національне дерево України), կոչում է, որը տրվել է 2010 թվականին Ուկրաինայի ամենահայտնի և ճանաչված 17 ծառերին։ Նախկինում այս ծառերից շատերը պետության հովանավորության ներքո էին, որպես բուսաբանական հուշարձաններ և հաշվառված էին Ուկրաինայի բնության արգելոցներ հիմնադրամում։


== Մրցույթը ==
2009 թվականի դեկտեմբերի 8-ին Ուկրաինայի Շրջակա միջավայրի նախարարարի հրամանով և Կիևի բնապահպանա-մշակութային կենտրոնի նախաձեռնությամբ հաստատվեց Ուկրաինայի ազգային ծառ որոշող մրցույթը։ Ըստ մրցույթի կանոնների Ուկրաինայի ցանկացած քաղաքացի կամ կազմակերպություն կարող էր թեկնածու առաջադրել և մասնակցել ընտրությանը։
Որոշվեցին չորս անվանակարգ՝

ամենահին ծառեր, անվանակարգում մասնակցում էին 9 ծառ 300 տարեկանից մեծ (Պյոտր Մագիլայի շագանակենին) և մինչև 2000 տարեկան (Նիկիտինսկի բուսաբանական այգու ձիթենին),
հիշատակի ծառեր, 10 ծառ, որոնք կապված են հայտնի մարդկանց կյանքի և հիշատակի հետ,
պատմական ծառեր, 8 ծառ, որոնք կապված են պատմական իրադարձությունների հետ, կամ պատմական խորհրդանիշներ են,
գեղագիտական ​​արժեք ներկայացնող ծառեր, 8 ծառ։Մրցույթը կայացավ 2010 թվականի փետրվարից մինչև հուլիսի 1-ը, հուլիսի 6-ին համաձայն մրցույթի արդյունքների հրապարակվեց Ուկրաինայի Շրջակա միջավայրի նախարարարի հրամանը 17 ծառի «Ուկրաինայի ազգային ծառ» կոչումը շնորհելու մասին։
2010 թվականի հուլիսի 13-ին Կիևի կենդանաբանական այգում տեղի ունեցած «Ուկրաինայի ազգային ծառերի» շնորհահանդեսի ժամանակ ներկա էին ավելի քան 40 ուկրաինական և արտասահմանյան լրագրողներ, իրադարձությունը լուսաբանում էին 14 հեռուստաալիք։ Շնորհանդեսից հետո մասնակիցները այցելեցին Կիևի Գրյունեվալդի կաղնուն, որը պատվավոր կոչմանը արժանացած ծառերից մեկն էր։
2010 թվականի սեպտեմբերի 1-ին տեղի ունեցավ «Ուկրաինայի ազգային ծառ» կոչման առաջին մրցանակաբաշխությունը։


== Արտաքին հղումներ ==
«Ընտրում ենք Ուկրաինայի ազգային ծառ»։ Կիևի բնապահպանա-մշակութային կենտրոն։ 2010։ Արխիվացված օրիգինալից 2012 թ․ մայիսի 15-ին։ Վերցված է 2011 թ․ օգոստոսի 5–ին 
«Ուկրաինան ընտրեց ազգային ծառեր»։ Կիևի բնապահպանա-մշակութային կենտրոն։ 2010։ Արխիվացված օրիգինալից 2012 թ․ մարտի 20-ին։ Վերցված է 2011 թ․ օգոստոսի 5–ին 
«Ուկրաինայի ազգային ծառերի շնորհանդեսը»։ Կիևի բնապահպանա-մշակութային կենտրոն։ 2010։ Արխիվացված օրիգինալից 2012 թ․ մայիսի 15-ին։ Վերցված է 2011 թ․ օգոստոսի 5–ին 
«Գրյունեվալդի կաղնուն  «Ուկրաինայի ազգային ծառ» կոչում շնորհելը»։ Կիևի բնապահպանա-մշակութային կենտրոն։ 2010։ Արխիվացված է օրիգինալից 2012 թ․ մարտի 12-ին։ Վերցված է 2011 թ․ օգոստոսի 5–ին 
«Ուկրաինայի Շրջակա միջավայրի նախարարարի № 611, 10.12.2009 հրամանը՝ մրցույթ անցկացնելու մասին» (ուկրաիներեն)։ Արխիվացված օրիգինալից 2012 թ․ մայիսի 15-ին։ Վերցված է 2011 թ․ օգոստոսի 5–ին 
«Ուկրաինայի Շրջակա միջավայրի նախարարարի № 274,  06.07.2010 հրամանը մրցույթի արդյունքների մասին» (ուկրաիներեն)։ Արխիվացված է օրիգինալից 2012 թ․ մայիսի 15-ին։ Վերցված է 2011 թ․ օգոստոսի 5–ին
Տիգրանակերտ (այլ կիրառումներ)

Տիգրանակերտ տեղանունը վերաբերում է մ.թ.ա. 95 - մ.թ.ա. 55 թվականներին Տիգրան Բ Մեծի կողմից հիմնադրված 4 քաղաքների.

Տիգրանակերտ, Տիգրան Մեծի կողմից հիմնադրված քաղաք Գարդմանքում, որն այժմ գտնվում է Ադրբեջանի վերահսկողության ներքո,
Տիգրանակերտ, Տիգրան Մեծի կողմից հիմնադրված քաղաք Նախիջևանում, որն այժմ գտնվում է Ադրբեջանի վերահսկողության ներքո,
Տիգրանակերտ, Տիգրան Մեծի կողմից հիմնադրված քաղաք, որը այժմ գտնվում է Արցախի Հանրապետությունում,
Տիգրանակերտ, Տիգրան Մեծի պետության մայրաքաղաքը՝ հիմնադրված Մեծ Հայքում, որը ներկայումս գտնվում է Թուրքիայի Դիարբեքիր քաղաքից արևելք։
Անդրե Սիմոնյան

Անդրե Սիմոնյան (օգոստոսի 30, 1977(1977-08-30), Թավրիզ, Իրան), հայ ռոք-երաժիշտ, «The Beautified Project» ռոք-խմբի հիմնադիր և առաջնորդ։


== Կենսագրություն ==
Ծնվել է 1977 թվականի օգոստոսի 30-ին Իրանի Թավրիզ քաղաքում։ Ավարտել է Ասադի հայկական դպրոցը։ 1996 թվականին տեղափոխվել է Անգլիա, որտեղ սովորել է երաժշտություն և մեդիա «Համերսմիթ և Վեսթ Լոնդոն» քոլեջում, այնուհետև ստացել է Քեմբրիջի համալսարանի բարձրագույն վկայական՝ որպես անգլերենի մասնագետ։ 1999-2006 թվականներին աշխատել է Լոնդոնի «Sanctuary Records» ձայնագրման ընկերությունում։ 2001 թվականին նվագել է «Blue People Society», 2002-2004 թվականներին «Gazolin» խմբերում որպես թմբկահար։ 2004 թվականին Լոնդոնում ստեղծել է «The Beautified Project» նախագիծը։ 2006 թվականից տեղափոխվել է Հայաստան։ 2009 թվականին եղել է «Շանթ» հեռուստաընկերության «Հայ Սուպերսթար» երաժշտական նախագծի պրոդյուսերը։
2010 թվականին թողարկել է խմբի երկրորդ՝ «Beyond the Butterfly» ձայնասկավառակը և խումբը մոտք է գործել «MTV»՝ լինելով առաջին հայաստանյան խումբը երաժշտական միջազգային մեդիադաշտում։ Խմբի շրջանակներում մասնակցել է մի շարք համերգների, ռոք-փառատոների Երևանում և արտերկրում, 2011 թվականին և 2013 թվականին արժանացել է Հայաստանի ազգային երաժշտական մրցանակաբաշխության «Տարվա լավագույն ռոք խումբ» մրցանակին։ Համերգներով հանդես է եկել Ավստրիայում, Ֆրանսիայում, Գերմանիայում, Վրաստանում, Լեհաստանում, Անգլիայում, որտեղ «BBC» ընկերությունը դոկումենտալ ֆիլմ է նկարահանել խմբի մասին։ 2011 թվականին խմբի հետ ներկայացել է «Կիլիկիա» երգով և հանդես եկել համերգով Լոնդոնում՝ նվիրված Հայոց Ցեղասպանությանը։ 2013 թվականին թողարկել է խմբի երրորդ՝ «United We Fall» ձայնասկավառակը։ 2015 թվականին հեղինակել է «1 vs 1» երաժշտական նախագիծը, որն եթեր է հեռարձակվել «Կենտրոն» հեռուստաընկերությամբ։ 2016 թվականին արժանացել է «Phoenix» միջազգային երաժշտական մրցանակին։


== Արտաքին հղումներ ==
The Beautified Project խմբի պաշտոնական կայք
Պոսո Ալկոն (քաղաք)

Պոսո Ալկոն (իսպ.՝ Pozo Alcón), քաղաք և համայնք Իսպանիայում, մտնում է Խաեն պրովինցիայի մեջ, որն էլ իր հերթին մտնում է Անդալուսիա ինքնավար համայնքի մեջ։ Համայնքը մտնում է Սիերա-դե-Կասորլա շրջանի կազմի մեջ։ Տարածքը՝ 139 կմ²։ Բնակչությունը՝ 5413 (2010 թվականին)։ Հեռավորությունը պրովինցիայի վարչական կենտրոնից՝ 155 կմ։


== Արտաքին հղումներ ==
Descubre Pozo Alcón Archived 2012-06-23 at the Wayback Machine.
Վիսոկայա Գորա (գյուղ, Վիսոկոգորսկի շրջան)

Անվան այլ կիրառումների համար տե՛ս՝ Վիսոկայա Գորա (այլ կիրառումներ)Վիսոկայա Գորա (ռուս.՝ Высокая Гора, թաթ.՝ Биектау), գյուղ Ռուսաստանի Թաթարստան հանրապետության Վիսոկոգորսկի շրջանի կազմում։
Բնակչությունը 2002 թվականին գրանցված տվյալներով կազմում էր 7998 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օգուվե

Օգուվե (ֆր.՝ Ogowe), գետ Գաբոնում և Կոնգոյի Հանրապետությունում:


== Աշխարհագրական դիրքը ==

Օգուվեն Արևմտյան Աֆրիկայի ամենամեծ գետերից է: Երկարությունը ավելի քան 1200 կմ, իսկ լողավազանը ընդգրկում է 223.856 կմ² Գաբոնի, Կոնգոյի, Հասարակածային Գվինեայի և Կամերունի տարածքում, որից 73 % ընկնում է Գաբոնին:
Գետը սկիզբ է առնում Կենգուեից՝ Կոնգոյի Հանրապետության հյուսիսարևելյան մասում գտնվող Բատեկե հարթավայրից: Բումանգո քաղաքի մերձակայքում գետը հատում է Կոնգոյի Հանրապետության և Գաբոնի սահմանը և հոսում գաբոնյան մի քանի գավառներով, որոնք անվանվել են գետի անունով: Այս տարածքում Մուլոնգոի վրա են գտնվում Պուբարա ջրվեժները: Գետը նավարկելի է Նջոլե քաղաքից դեպի հարավ, մինչև Գվինեական ծոցի հարավային մասում գտնվող Պորտ-Ժենտիլ քաղաքը:
XIX դարի 70-ական թվականներին Եվրոպացի Պիետրո Պաոլո Սավորնյան դի Բրացան առաջին անգամ ուսումնասիրեց Օգուվե գետը:


== Վտակները ==
Մպասա
Իվինդո
Լոլո
Նգունի
Սեբե
Օկանո


== Ծանոթագրություններ ==


== Աղբյուրներ ==
Perusset André. 1983. Oro-Hydrographie (Le Relief) in Geographie et Cartographie du Gabon, Atlas Illustré led by The Ministère de l'Education Nationale de la Republique Gabonaise. Pg 10-13. Paris, France: Edicef.
Petringa, Maria. Brazza, A Life for Africa. Bloomington, IN: AuthorHouse, 2006. 9781-4259-11980. Describes Pierre Savorgnan de Brazza's extensive explorations of the Ogoué River basin.
National Geographic. 2003. African Adventure Atlas Pg 24,72. led by Sean Fraser.
Gardinier David. 1994. Historical Dictionary of Gabon 2nd Edition. USA: The Scarercrow Press, Inc.
Direction General de L'Environnement.1999. Stratégie nationale et Plan D'action sur la biodiversité biologique du Gabon.
The Atlas of Africa. Pg 201. by Regine Van Chi-Bonnardel. Jeune Afrique Editions.
Lerique Jacques. 1983. Hydrographie-Hydrologie. in Geographie et Cartographie du Gabon, Atlas Illustré led by The Ministère de l'Education Nationale de la Republique Gabonaise. Pg 14-15. Paris, France: Edicef.
(4718) Արակի

(4718) Արակի (անգլ.՝ Araki), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 13-ին Տեցույա Ֆուջիի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,361587 ա. մ., առավելագույնը մոտենում է 1,9874 ա. մ. հեռավորության վրա և հեռանում 2,7358 ա. մ.։ Արեգակի շուրջ մեկ ամբողջական պտույտ է կատարում 1325,58 երկրային օրվա ընթացքում, իր ուղեծրով շարժվելով միջինում 0,27158 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4718) Արակի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մունայ (գետ)

Մունայ, գետ Ռուսաստանում, հոսում է Ալթայի երկրամասում, Ալթայի հանրապետություն։ Գետի ակունքը գտնվում է 4 կմ Չերնիայ գետի ձախ ափից։ Գետի երկարությունը 18 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերին Օբի ավազային շրջանին, գետի ջրային-գյուղական հատվածը Բիյն է, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010100212115100001110
Հիդրոլոգիական ուսումնասիրության կոդը՝ 115100111
Ավազանի կոդը՝ 13.01.01.002
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություններ ==
Ուլիլա

Ուլիլա (էստ․՝ Ulila), գյուղական ավան Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղական ավանում բնակվում էր 266 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Սան Խուան ամրոց (Բլանես)

Սան Խուան ամրոց (իսպ.՝ Castillo de San Juan, կատ.՝ castell de Sant Joan), պաշտպանական կառույց Իսպանիայի հյուսիս-արևելքում՝ Կատալոնիայի ինքնավար մարզի Ժիրոնա պրովինցիայի Բլանես քաղաքում։
1988 թվականի նոյեմբերի 8-ին Իսպանիայի մշակույթի նախարարության կողմից Սան Խուան ամրոցն ընդգրկվել է Իսպանիայի պատմամշակութային արժեք ունեցող հուշարձանների ցանկի մեջ՝ RI-51-0005812 գրանցման համարի տակ:


== Պատմություն ==
Սան Խուան ամրոցը տեղակայված է լեռան վրա՝ Լլորետ և Ֆենալս ծովափերի միջև։ Ամրոցն այդ տարածաշրջանի ամենահին շինությունն է. կառուցվել է հին հռոմեական ամրոցի ավերակների վրա վիկոնտ Գրաու դե Կաբրերայի հրամանով 13-րդ դարի կեսերին։ Տեղակայված լինելով ծովի մակարդակից 173 մետր բարձրության վրա՝ Սան Խուան ամրոցն ապահովել է քաղաքի պաշտպանությունը ծովահենների նավերի հարձակումներից ու օտար նվաճողների ներխուժումից։ 16-րդ դարում, երբ ծովահեններնն առավել շատ էին հարձակվում ամրոցի վրա, որոշում է ընդունվել ամրոցի պատերից մեկի վրա կառուցել Պահակային աշտարակ։ Որոշ ժամանակ անց՝ նույն 16-րդ դարում, ամրոցը դարձել է իսպանացի ռազմական դիվանագետ Ֆրանչեսկո Մոնտսադի սեփականությունը։
Ամրոցի գոյության ընթացքում նրա որոշ հատվածներ ավերվել են։ Ավերված կառույցների մի մասը հաջողվել է վերականգնել իրենց նախնական տեսքով, իսկ Պահակային աշտարակը մնացել է գրեթե անվնաս։
Ներկայում Սան Խուան ամրոցը զբոսաշրջային կենտրոն է։ Նրա տարածքում գործում է թանգարան, որտեղ ներկայացված են շրջակա բնակավայրերի պատմությանը նվիրված ցուցանմուշներ։
1949 թվականին Սան Խուան ամրոցն ստացել է ազգային պատմական հուշարձանի կարգավիճակ։


== Ծանոթագրություններ ==


== Գրականություն ==
Catalunya Romànica,vol. V El Gironès, La Selva i el Pla de l'Estany. Barcelona: Enciclopèdia Catalana, 1991, p. 271 a 272. ISBN 84-7739-262-5.


== Արտաքին հղումներ ==
Document castell de Blanes a Castells Catalans
Consell Comarcal de la Selva (ed.)։ «Castell de Sant Joan de Blanes»։ Patrimoni de la Selva 
Direcció General del Patrimoni Cultural de la Generalitat de Catalunya (ed.)։ «Castell de Sant Joan de Blanes»։ Pat.mapa: Jaciments (չաշխատող հղում)
1-ին Ալեքսանդրովկա (գյուղ, Դոբրինսկի շրջան)

1-ին Ալեքսանդրովկա (ռուս.՝ 1-я Александровка), գյուղ Ռուսաստանի Լիպեցկի մարզի Դոբրինսկի շրջանի կազմում։ Բնակչությունը կազմում է 131 մարդ (2010)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սամչիկի

Սամչիկի (ուկրաիներեն՝ Самчики), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Սամչիկի գյուղում բնակվում էր 1 682 մարդ։ Բնակավայրը զբաղեցնում է 4577 կմ² տարածք։ Բնակչության խտությունը կազմում էր 367,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլեն ԴեՋեներեսի շոու

«Էլեն Դեջեներեսի շոու» (անգլ.՝ The Ellen DeGeneres Show), ամերիկյան թոք շոու, որը վարում է հումորիստ/դերասանուհի Էլեն Դեջեներեսը։ Շոուն առաջին անգամ հեռարձակվել է 2003 թվականի սեպտեմբերի 8-ին և մինչև այժմ ունեցել է 12 եթերաշրջան։ Ստացել է բազմաթիվ մրցանակներ, այդ թվում՝ 38 Daytime Emmy Award և 14 People's Choice Award։


== Ծանոթագրություններ ==


== Արտաքին հղումներ ==
Պաշտոնական կայք
Աղամալի, Աղաջանի և Նանագուլի խաչքար (Շողակաթ)

Աղամալի, Աղաջանի և Նանագուլի խաչքար, գտնվում է Հայաստանի Արմավիրի մարզի Վաղարշապատ քաղաքի Նալբանդյան-Սահակ Պարթև փողոցների խաչմերուկ մոտ գտնվող Շողակաթ եկեղեցում, որն ընդգրկված է ՅՈւՆԵՍԿՕ-ի Համաշխարհային ժառանգության ցանկում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (4.2/18)։


== Տեղադրություն ==
Ագուցված է Շողակաթ եկեղեցու արևմտյան որմին՝ զանգակատան ետնամասում, արտաքուստ։


== Վիմական արձանագրություն ==
Խաչքարի ստորին հատվածում 4 տող վիմական արձանագրություն.

[ՍԲ ԽԱՉ] Ս Է ՆԱՆ[Խ]ՉՈՒԱՆՑԻ
[ԱՂԱ]ՄԱԼԻՆ ՀՕՐՆ
ԱՂԱՋ[Ա]Ն[Ի]Ն, ՄՕՐՆ
ՆԱՆԱԳՈՒԼԻՆՀամաձայն արձանագրության՝ խաչքարը կանգնեցվել է ի հիշատակ եկեղեցու մեկենաս Աղամալ Նախիջևանցու, նրա հոր՝ Աղաջանի, և մոր՝ Նանագուլի։


== Այլ տեղեկատվություն ==
Եկեղեցու մեկենաս Աղամալ Նախիջևանցու, նրա հոր՝ Աղաջանի, և մոր՝ Նանագուլինի, մասին հիշատակվում է նաև եկեղեցու կառուցմանը վերաբերվող վիմագրությունում։
«Նախչուանցի» բառում «Խ»­ի փոխարեն «Ն» է փորագրվել, որը գրչի վրիպումն է։
Տվյալ ժամանակաշրջանի կոթողներն աչքի են ընկնում հիմնախաչի ետնախորքն անզարդ պահելու սկզբունքով, վարդյակն առանձնանում է խորանից, իսկ արմավազարդն ու խաչը հստակորեն պահպանում են հորինվածքի առանձնահատուկ տեսքը։ 17-18-րդ դարերի եկեղեցական կառույցների որմերին ագուցված խաչքարերն ունեն պարզ, դեկորատիվ հարդարանք, երիզված են հյուսածո զարդանախշերով, հիմնախաչը ևս հյուսածո ոճով է պատկերված, որի ստորին խաչաթևից բարձրանում է նուրբ արմավազարդը, իսկ վարդյակն այսօրինակ խաչքարերի քանդակային հորինվածքում ընդհանրապես բացակայում է։


== Տես նաև ==
Էջմիածնի Մայր Տաճար
Սուրբ Շողակաթ եկեղեցի
Աղամալի խաչքար (Շողակաթ)
Աղամալի և Մարիամի խաչքար (Շողակաթ)
Ալպերտոսի խաչքար (Շողակաթ)
Տեր Հովհաննեսի խաչքար (Շողակաթ)


== Ծանոթագրություններ ==
Ալբերտ (Ալիկ) Պապոյան

Ալբերտ (Ալիկ) Պավլեի Պապոյան (1942, Ալավերդի, Հայկական ԽՍՀ, ԽՍՀՄ - 2001), հայ գեղանկարիչ (գեղանկարչություն, գրաֆիկա, գոբելենագործություն)։ Ալավերդու գեղարվեստի դպրոցի հիմնադիր։


== Կենսագրություն ==
Ծնվել է 1942 թվականին, Ալավերդիում, մտավորականի ընտանիքում։
1949 թվականին հաճախել է Ա.Սպանդարյանի անվան միջնակարգ դպրոց։
1961-1965 թվականներին ընդունվել և ավարտել է Երևանի Խ.Աբովյանի անվան Մանկավարժական ինստիտուտի գեղագիտության ֆակուլտետի նկարչա-գծագրական բաժինը։
Ուսանողական տարիներին կատարած նկարներից պահպանվել է Զաբելա Աբելյանի դիմանկարը, որը ըստ Զաբելայի հավաստման՝ արվել էր դասամիջոցին։
Ինստիտուտն ավարտելուց հետո զբաղվել է մանկավարժական գործունեությամբ։
1965-1975 թվականներին Ալավերդու տեխնիկումում աշխատել է որպես դասախոս։
1975 թվականին հիմնադրել է Ալավերդու գեղարվեստի դպրոցը` լինելով նրա ֆիզիկական կառույցի և գեղագիտական մտքի սկզբնավորողն ու առաջնորդը։ Տնօրինել է մինչև 1994 թվականը։


== Մասնակցությունը Ղարաբաղյան շարժմանը ==
Ակտիվ մասնակցություն է ունեցել Ղարաբաղյան ազգային-ազատագրական շարժմանը։ Նա Ալավերդում առաջիններից մեկն էր, որ ոտքի ելավ ի պաշտպանություն արցախցիների արդար պահանջի Իր համախոհների հետ, որոնցից շատերը կերպարվեստի դպրոցում էին դաստիարակվել` կազմակերպել է ինքնապաշտպանական խմբեր, ապա՝ հատուկ գնդի Ալավերդու վաշտը, որոնք նշանակալի դեր են խաղացել ազատամարտի ընթացքում։ Ներդրում է ունեցել նաև Բագրատաշենի և Ջիլիզայի մաքսակետերի ստեղծման գործում։


== Քաղաքացիական գործունեություն ==
1995 թվականին մեծամասնական կարգով ընտրվել է ԱԺ պատգամավոր և ՀՀ ԱԺ պատգամավոր եղել մինչև 2000 թ․:
2004 թվականին Պապոյանի հիմնադրած Ալավերդու գեղարվեստի դպրոցը անվանակոչվել է նրա անունով։


== Նկարչի մասին ==
Ալբերտ Պապոյան մարդու և ստեղծագործողի մասին արտահայտվել են արվեստագետներ.


== Ստեղծագործություններ ==
Ալիկ Պապոյանը բացի գունանկարչական ու գրաֆիկական գործերը ստեղծել է նաև փայտի փորագրություններ ու քանդակներ։ Նրա շատ նկարների մոտիվները փոխառված են կնոջ՝ Սվետա Սարգսյանի գոբելեններից։


== Ցուցահանդեսներ ==
1965 թվականին նկարիչն իր երկու նկարով մասնակցել է Տալլինում կայացած ցուցահանդեսին։
2002 թվականին, նկարչի մահից մեկ տարի անց, Ալավերդու պատկերասրահում կայացել է «Հայր և դուստր» խորագրով ցուցահանդես։
2004 թվականին, Վանաձորի կերպարվեստի թանգարանում, կայացել է Ալբերտ Պապոյանի և նկարիչ Բորիս Դիլոյանի ցուցահանդեսը։
2015 թվականի հոկտեմբերի 2-ին Ալավերդու գեղարվեստի դպրոցի 40-ամյակը նշանավորվեց հոբելյանական ցուցահանդեսով, որտեղ ցուցադրվեցին Ալբերտ Պապոյանի, դստեր՝ նկարչուհի Շուշան Պապոյանի աշխատանքները, ինչպես նաև նկարչի կնոջ՝ Սվետա Սարգսյանի գոբելենները։


== Արտաքին հղումներ ==
Ա.Պապոյանի անվան գեղարվեստի դպրոցի 40-ամյակը նշանավորվեց հոբելյանական ցուցահանդեսով


== Ծանոթագրություններ ==
Աշմեշեն

Աշմեշեն, գյուղ Արևմտյան Հայաստանում, Էրզրումի վիլայեթի Թորթումի գավառակում։ Գտնվում էր Օլթի քաղաքից 37 կմ հյուսիս-արևմուտք, Թորթում գետի ձախ ափին, նրա ծայր ստորին հոսանքի տարածքում։
Գյուղի արևելք տարածվում են անտառներ։


== Պատմամշակութային կառույցներ ==
Աշմեշենի մոտակայքում կան եկեղեցու ավերակներ և Աշմուշեն անունով հին բերդ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հենրի շրջան (Միսսուրի)

Անվան այլ կիրառումների համար տե՛ս՝ Հենրի շրջան (այլ կիրառումներ)Հենրի շրջան (անգլ.՝ Henry County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.818 կմ² է, բնակչությունը՝ 22.272 մարդ (2010 թ. տվյալներով)։ Շրջկենտրոնն է Քլինտոն բնակավայրը։ Կազմավորվել է 1834 թ.։
Միգել Տրաուկո

Միգել Անխել Տրաուկո Սաավեդրա (իսպ.՝ Miguel Ángel Trauco Saavedra, օգոստոսի 25, 1992(1992-08-25), Tarapoto, Սան Մարտին տարածաշրջան, Պերու) պերուացի ֆուտբոլիստ, Ֆլամենգո ակումբի և Պերուի հավաքականի պաշտպան։


== Ակումբային կարիերա ==
Միգելը իր կարիերան սկսել է Ունիոն Կամերսիո ակումբում։ 2011 թվականի փետրվարի 13-ին Ալյանսա Լիմա ակումբի դեմ խաղում նա կատարեց իր առաջնաելույթը Պերուի առաջնությունում։ Փետրվարի 20-ին Խուան Աուրիչ ակումբի դեմ խաղում Միգելը խփում է իր առաջնին գոլը Ունիոն Կամերսիո ակումբում։ Բոլոր անցկացրած հինգ մրցաշրջաններում Միգելը ընդհանուր անցկացրել է 150 խաղ։
2016 թվականի սկզբին Միգելը տեղափոխվել է Ունիվերսիթարիո ակումբ։ Փետրվարի 7-ին Այկուչո ակումբի դեմ խաղի ժամանակ նա կատարել է իր առաջնախաղը նոր թիմի կազմում։ Հոկտեմբերի 19-ին Ալյանսա Ատլետիկո ակումբի դեմ խաղի ժամանակ նա խփել է իր առաջին գոլը Ունիվերսիթիո ակումբի կազմում։
2017 թվականի սկզբին Միգելը դարձել է բրազիլական Ֆլամենգո ակումբի խաղացող։ Հունվարի 29-ին Կարիոկայի Լիգայի շրջանակներում՝ Բաովիստա ակումբի դեմ խաղի ժամանակ նա կատարել է իր առաջնայելութը նոր թիմի կազմում։ Նույն խաղում Միգելը խփել է իր առաջին գոլը Ֆլամենգո ակումբում։ Մայիսի 13-ին Ատլետիկո Մանեյրո ակումբի դեմ ժաղի ժամանակ նա կատարել է իր առաջնախաղը բրազիլիական Սերիա Ա առաջնությունում։


== Միջազգային կարիերա ==
2014 թվականի օգոստոսի 7-ին նա Պանամա ակումբի դեմ ընկերական խաղի ժամանակ նա կատարել է իր առաջնաելույթը Պերուի հավաքականում, փոխարինման դուրս գալով երկրորդ խաղակեսում՝ Յոտունա Յոսիմարայի հետ։
2016 թվականի ամռանը Միգելը մասնակցել է Ակերիկայի գավաթին՝ որը կայացել է ԱՄՆ-ում։ Մրցաշրջանում նա խաղացել է Հայիթի , Էկվադորի, Բրազիլիայի և Կոլումբիայի հավաքականների հետ խաղերում։


== Ծանոթագրություն ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
ֆուտբոլիստի էջը sports.ru կայքում
Մեեռի (այլ կիրառումներ)

Մեեռի, կարող է վերաբերել՝

Մեեռի - գյուղ Էստոնիայի Տարտումաա նահանգի Նիո շրջանում
Մեեռի - գյուղ Էստոնիայի Լյաենե-Վիրումաա նահանգի Վեյկե-Մաառյա շրջանում
Լրիվ կորություն

Լրիվ կորություն, գաուսյան կորություն, մակերևույթի որևէ կետում գլխավոր կորությունների արտադրյալ։ Որոշվում է 
  
    
      
        K
        =
        
          
            
              L
              N
              −
              
                M
                
                  2
                
              
            
            
              E
              G
              −
              
                F
                
                  2
                
              
            
          
        
      
    
    {\displaystyle K={\frac {LN-M^{2}}{EG-F^{2}}}}
   բանաձևով, որտեղ 
  
    
      
        E
        ,
        F
        ,
        G
      
    
    {\displaystyle E,F,G}
  -ն և 
  
    
      
        L
        ,
        M
        ,
        N
      
    
    {\displaystyle L,M,N}
  -ը համապատասխանաբար մակերևույթի առաջին և երկրորդ քառակուսային ձևերի գործակիցներն են։
Մակերևույթի կետերը դասակարգվում են ըստ 
  
    
      
        K
      
    
    {\displaystyle K}
  -ի նշանի, կետը կոչվում է էլիպսային, պարաբոլային, հիպերբոլային, եթե համապատասխանաբար 
  
    
      
        K
        >
        0
        ,
        K
        =
        0
      
    
    {\displaystyle K>0,K=0}
  , և գլխավոր կորություններից մեկը զրո չէ, 
  
    
      
        K
        <
        0
        ,
        K
        =
        0
      
    
    {\displaystyle K<0,K=0}
   դեպքում մակերևույթը կարելի է փռել (գոնե լոկալ իմաստով) հարթության վրա և ընդհակառակը։ Լրիվ կորությունը չի փոխվում մակերևույթի ծռման, այսինքն այնպիսի դեֆորմացման ժամանակ, երբ պահպանվում են երկարությունները։
Բաղդադյան թանգարան

Բաղդադյան թանգարան (արաբ․՝ المتحف البغدادي‎‎)` բնապատմական թանգարան, որը բացվել է 1970 թվականին Տիգրիս գետի ափին, տեղադրված է Ալ-Մուստանսիր համալսարանից ոչ հեռու։ Բաղդադյան թանգարանի հիմնադրման հիմնական նպատակն է հին Բաղդադի բնակիչների կյանքի ու ապրելակերպի մասին տեղեկությունների պահպանումն է։ Թանգարանում պահվում են պատմական փաստաթղթեր, որոնք մանրամասներ են հաղորդում քաղաքացիների ավանդական կենսակերպի` կարևորելով իրաքցիների ժառանգությունը։ Այդ փաստաթղթերի շնորհիվ իրաքյան նկարիչներն ու քանդակագործները վերստեղծել են իրական տեսարաններ մոմե ֆիգուրներից, նյութերից և աքսեսուարներից։ Թանգարանի հաճախորդները հնարավորություն ունեն տեսնել մշակույթի հարստությունները, սոցիալական համախմբվածությունը և Բաղդադի անցյալ դարաշրջանի բնակիչների կյանքի պարզությունը։


== Արտաքին հղումներ ==
A Campaign to restore life to the Baghdadi Museum // IRAQdirectory.com, 24 Apr 2008